**KRAPINSKO-ZAGORSKA ŽUPANIJA**

**Upravni odjel za gospodarstvo, poljoprivredu,**

**promet i komunalnu infrastrukturu**

|  |
| --- |
| **SAVJETOVANJE SA ZAINTERESIRANOM JAVNOŠĆU** |
| ***Nacrt prijedloga Pravilnika II. za provedbu mjera razvoja poljoprivredne proizvodnje Krapinsko-zagorske županije za 2019. godinu*** |
| *Krapinsko-zagorska županija objavljuje objedinjene primjedbe zaprimljene od strane predstavnika zainteresirane javnosti koji su dostavili primjedbe na Nacrt prijedloga Pravilnika**II. za provedbu mjera razvoja poljoprivredne proizvodnje Krapinsko-zagorske županije za 2019. godinu u razdoblju od 08. siječnja do 18. siječnja 2019. godine.* |

|  |  |  |  |  |
| --- | --- | --- | --- | --- |
| **Red.**  **br.** | **Naziv dionika**  **(pojedinac, organizacija, institucija)** | **Članak na**  **koji se**  **odnosi primjedba/**  **prijedlog** | **Tekst primjedbe / prijedloga** | **Razlog prihvaćanja/**  **neprihvaćanja primjedbe ili prijedloga** |
| **1.** | **OPG Slavko Merkaš, Šemnica Donja 226, Krapina** | Članka 21., stavak 3. | Člankom 21.toč.3. navedeno je: Natječajem se utvrđuju rokovi, obrasci, popis potrebne dokumentacije, te kriterij bodovanja projekata. Dosadašnji način bodovanja projekata u koji su ulazili stupanj razvijenosti određenog područja je nepravedan i nerealan jer stupanj razvijenosti ništa ne pridonosi povećanju i olakšanju polj. proizvodnje jer se gotovo sva poljoprivredna proizvodnja vrši na poljoprivrednim gospodarstvima, a ne u gradovima.  Ovakav način bodovanja je krajnje nekorektan, jer sva gospodarstva imaju iste troškove proizvodnje bez obzira na stupanj razvijenosti određenog područja, pa je takvo bodovanje neprihvatljivo i stavlja u neravnopravan položaj ostala polj. gospodarstva.  Smatram da bi poljoprivredna gospodarstva koja su u sustavu PDV-a trebala dobiti dodatne bodove razmjerno proteklim godinama provedenih u sustavu PDV-a, što je jedan o važnih kriterija ozbiljnosti polj. gospodarstva. Također jedan od važnih uvjeta kod bodovanja je i doškolovanje i stručno osposobljavanje za granu poljoprivredne proizvodnje kojom se gospodarstvo bavi. | **Ne prihvaća se.**  U članku 21. stavak 3., Pravilnika II. za provedbu mjera razvoja poljoprivredne proizvodnje Krapinsko-zagorske županije za 2019. godinu, utvrđeno je da se natječajem utvrđuju rokovi, obrasci, popis potrebne dokumentacije te kriterij bodovanja projekta. Kako se kriteriji bodovanja projekata utvrđuju natječajnom dokumentacijom, a ne ovim Pravilnikom II., isti nisu predmet ovog Javnog savjetovanja sa zainteresiranom javnošću. |
| **2.** |  | Članak 22., stavak 1. | Članak 22. govori da će se administrativna obrada zahtjeva pristiglih na natječaj obrađivati po redoslijedu zaprimanja.  Ovaj članak može se tumačiti na više načina te je nejasno što se zapravo njime htjelo regulirati.  - Da li se ovim člankom mislilo da će se samo po redoslijedu zaprimanja tehnički obraditi pristigli zahtjevi i evidentirati ili će se prema redoslijedu zaprimanja dodjeljivati sredstva potpore prema bodovnoj listi.  -Redoslijed pristiglih zahtjeva ne smije imati nikakve veze sa prioritetom dodjele potpore jer to nije u skladu sa zakonom.  Ukoliko se pojave zahtjevi sa istim brojem bodova jedan od faktora prioriteta trebao bi biti stručna osposobljenost, veličina gosp., proširenje, sustav PDV-a, godine bavljenja gospodarstvom itd. | **Ne prihvaća se**  U članku 22. stavak 1., Pravilnika II. za provedbu mjera razvoja poljoprivredne proizvodnje Krapinsko-zagorske županije za 2019. godinu, jasno je definirano da administrativnu obradu zahtjeva pristiglih na Natječaj obrađuje Upravni odjel za gospodarstvo, poljoprivredu, promet i komunalnu infrastrukturu po redoslijedu zaprimanja. U stavku 2. istog članka propisano je da se administrativnom kontrolom kod pristiglih zahtjeva utvrđuje pravovremenost, potpunost, udovoljavanje propisanim uvjetima i kriterijima te iznos prihvatljivih troškova. U stavku 5. istog članka jasno je propisano da nakon obrade Zahtjeva za potporu Povjerenstvo za praćenje provedbe Pravilnika za provedbu mjera razvoja poljoprivredne proizvodnje Krapinsko-zagorske županije donosi Prijedlog liste korisnika u sklopu kojeg se utvrđuje: iznos sredstava osiguran u Proračunu, broj zahtjeva koji udovoljavaju kriterijima Pravilnika te **pojedinačni iznos potpore po korisniku ovisno o ostvarenom broju bodova sukladno kriterijima bodovanja.**  Nastavno na navedeno prema redoslijedu zaprimanja vrši se administrativna obrada Zahtjeva, a dodjelu sredstava vrši Povjerenstvo za praćenje provedbe Pravilnika za provedbu mjera razvoja poljoprivredne proizvodnje Krapinsko-zagorske županije, temeljem ostvarenih bodova sukladno kriterijima bodovanja koji se utvrđuju natječajnom dokumentacijom. |